stanford-oval/wikipedia huggingface dataset:
Moussa Sow

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Moussa Sow
Syntymäaika: 19. tammikuuta 1986 (ikä 38)
Syntymäpaikka: Mantes-la-Jolie, Ranska
Pelipaikka: hyökkääjä
Pituus: 180 senttimetriä
Seura
Seura:  Fenerbahçe
Pelinumero: 7
Junioriseurat
1999–2002:  Mantes
2002–2003:  Amiens
2003–2004:  Rennes
Seurat
| Vuodet | Seura | O | (M) |
| 2004–2010 |  Rennes | 82 | (12) |
| 2007–2008 | →  Sedan (laina) | 30 | (6) |
| 2010–2012 |  Lille | 54 | (31) |
| 2012– |  Fenerbahçe | 102 | (51) |
Maajoukkue
| 2009– |  Senegal | 29 | (11) |
 Seurajoukkueuran tilastot kattavat vain kansalliset sarjat, päivitetty 11. elokuuta 2015.  Maajoukkueuran tilastot päivitetty 22. tammikuuta 2015.
Moussa Sow (s. 19. tammikuuta 1986 Mantes-la-Jolie, Ranska) on ranskalaissenegalilainen jalkapalloilija. Hän edustaa turkkilaista Fenerbahçea ja on pelipaikaltaan hyökkääjä.
Seurajoukkueura

Sow aloitti ammattilaisuransa Rennesistä vuonna 2004, jota ennen hän oli pelannut seuran juniorijoukkueissa. Hän pelasi joukkueessa vuoteen 2010 asti, viettäin ainoastaan kauden 2007–2008 lainalla Sedanissa. Kesällä 2010 Sowin sopimus joukkueen kanssa umpeutui ja niin hän siirtyi kolmivuotisella Lilleen.
Sow onnistui maalinteossa heti ensiesiintymisessään uudessa joukkueessa vanhaa seuraansa Rennesiä vastaan. Kaudella 2010–2011 hän voitti sarjan maalikuninkuuden 25 osumallaan ja oli yksi LOSCin mestaruuden avainhahmoista.
Tammikuussa 2012 Sow siirtyi LOSCista Turkin Superliigaan Fenerbahçen joukkueeseen. Sow teki seuran kanssa 4,5-vuotisen sopimuksen ja siirtosumma oli noin 13 miljoonaa euroa.
Maajoukkueura

Sow teki ensiesiintymisensä Senegalin maajoukkueessa 5. syyskuuta 2009 ottelussa Angolaa vastaan.
Aiheesta muualla

Moussa Sowin tilastot National Football Teams -sivustolla (englanniksi)
Senegalin joukkue – Jalkapallon AM-kilpailut 2015
1 Coundoul |
2 Mbodj |
3 Djilobodji |
4 N’Diaye |
5 Diop |
6 L. Sané |
7 Sow |
8 Kouyaté |
9 Diouf |
10 Mané |
11 N’Doye |
12 Badji |
13 M’Bengue |
14 Touré |
15 Cissé |
16 Gomis |
17 Gueye |
18 Souaré |
19 Konaté |
20 S. Sané |
21 Gassama |
22 Saivet |
23 Camara |
Valmentaja Giresse
Senegalin joukkue – Jalkapallon MM-kilpailut 2018
1 Diallo |
2 Mbodj |
3 Koulibaly |
4 Ciss |
5 Gueye |
6 Sané |
7 Sow |
8 Kouyaté |
9 Diouf |
10 Mané |
11 N’Doye |
12 Sabaly |
13 A. N’Diaye |
14 Konaté |
15 Sakho |
16 K. N’Diaye |
17 Ndiaye |
18 Sarr |
19 Niang |
20 Baldé |
21 Gassama |
22 Wagué |
23 Gomis |
Valmentaja Cissé
Viroplasma

Viroplasma on virustartunnan saaneessa solussa oleva inkluusiokappale, jossa viruksen monistus tapahtuu. Sitä voidaan pitää ikään kuin solun ”virustehtaana”. Elektronimikroskoopilla katsottuna viroplasmaa näyttää sisältävän paljon elektroneja, mikä todennäköisesti johtuu siitä, että siinä on niin paljon viruksen RNA:ta.
Hyvinkin vähän ymmärretään viroplasman muodostumisen syntymekanismista.
Viroplasmaa on löydetty kukkakaalin mosaiikkiviruksesta, rotaviruksesta, vacciniavirus ja rice dwarf -viruksesta.
Willie Anderson

Willie Anderson
William Law "Willie" Anderson (21. lokakuuta 1879 – 25. lokakuuta 1910) oli Skotlannissa syntynyt, vuodesta 1896 Yhdysvalloissa asunut golfaaja.
Andersonin merkittävimpiä saavutuksia olivat voitot US Openissa (1901, 1903, 1904, 1905) ja Western Openissa (1902, 1904, 1908, 1909). Hänet kelpuutettiin World Golf Hall of Fameen postuumisti vuonna 1975.
Anderson kuoli Philadelphiassa neljä päivää sen jälkeen, kun oli täyttänyt 31 vuotta. Ennenaikaisen kuoleman syystä levitettiin useita teorioita, mutta virallisiin arkistoihin syyksi merkittiin epilepsian komplikaatiot.
Váthi (Chaniá)

| Váthi Βάθη |
| --- | --- |
 Váthin kylä.
 Váthi
 Koordinaatit: 35°21′34″N, 23°35′44″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Kíssamos
Hallinto:  
 – Asutustyyppi:  kylä
 – Kallikrates-koodi:  7405020301
Väkiluku (2011):  44
Aikavyöhyke:  UTC+2
 – Kesäaika:  UTC+3
Postinumero:  730 12
Infobox OKVirheellinen NIMI-arvo: 
Váthi (kreik. Βάθη) on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 44 (vuonna 2011).
Váthin Pyhän Georgioksen (Pyhän Yrjön, Ágios Geórgios) kirkko.
Váthin kylä sijaitsee Kreetan länsiosassa noin 61 kilometriä länsilounaaseen Chaniásta. Váthi muodostaa myös laajemman kyläyhdyskunnan (Τοπική Κοινότητα Βάθης, Topikí Koinótita Váthis), johon kuuluvat varsinaisen Váthin kylän lisäksi kylät Plokamianá ja Tzitzifiá sekä Chrysoskalítissan luostari (Moní Chrysoskalitíssas). Koko yhdyskunnan väkiluku on 127.
Aiemmin kylä kuului Inachórin kuntaan ja vuodesta 2011 lähtien Kíssamoksen kunnan Inachórin kunnallisyksikköön.
Aiheesta muualla

Kuvia tai muita tiedostoja aiheesta Váthi Wikimedia Commonsissa
Välimäki

Välimäki on suomalainen sukunimi, joka voi viitata ainakiin seuraaviin henkilöihin:
Aarne Välimäki (1904–1982), yritysjohtaja, osuustoimintamies, kauppaneuvos
Asseri Välimäki (s. 2000), pikajuoksija
Einari Välimäki (s. 1994), seiväshyppääjä
Hans Välimäki (s. 1970), keittiömestari
Heikki Välimäki (1942–2024), koripalloilija
Henri Välimäki (s. 1984), painija
Heta Välimäki (s. 1981), poliitikko
Ida Välimäki, pikajuoksija
Ilkka Välimäki (1939–2014), lastenlääkäri, Turun yliopiston professori
John Välimäki (s. 1884), amerikansuomalainen ammattiyhdistysmies ja toimittaja
Julia Välimäki (s. 1987), valokuvamalli
Jussi Välimäki (s. 1974), ralliautoilija
Juuso Välimäki (s. 1966), kansantaloustieteilijä
Juuso Välimäki (s. 1998), jääkiekkoilija
Linda Välimäki (s. 1990), jääkiekkoilija
Matti Välimäki (s. 1987), pikajuoksija
Mikko Välimäki (s. 1976), lakimies
Pasi Välimäki (s. 1965), kenraali
Pauli Välimäki (s. 1955), toimittaja ja poliitikko
Pertti Välimäki (1950–2022), lakimies, Korkeimman oikeuden jäsen
Rami Välimäki (s. 1977), iskelmälaulaja
Sami Välimäki (s. 1971), muusikko
Sami Välimäki (s. 1998), golfaaja
Susanna Välimäki (s. 1970), musiikkitieteilijä
Teppo Välimäki (s. 1947), harmonikansoittaja
Teppo Välimäki (s. 1961), toimittaja ja jalkapallovalmentaja
Tero Välimäki (s. 1982), painija
Tuomas Välimäki (s. 1969), Suomen Pankin johtokunnan jäsen
Valtteri Välimäki (s. 1995), korkeushyppääjä
Vesa Välimäki (s. 1968), akustiikan tutkija ja professori
Vihtori Välimäki (1909–1983), näyttelijä
Vili Välimäki (s. 1994), YouTube-videoiden tekijä, ääninäyttelijä, animaattori ja käsikirjoittaja
Ville Välimäki (s. 1982), yleisurheilija.
Montenegron kansanäänestys itsenäistymisestä 2006

Montenegrossa järjestettiin 21. toukokuuta 2006 kansanäänestys Serbian ja Montenegron valtioliitosta eroamisesta. Euroopan unionin sanelemien ehtojen mukaan valtioliitosta eroamiseen tarvitaan 55 prosentin kannatus, ja vähintään 50 prosentin 487 718 äänioikeutetusta 243 859 tulee käyttää äänensä, jotta äänestystulos olisi pätevä. Äänestyspaikat sulkeutuivat kello 21 paikallista aikaa.
Äänten laskenta

Alustavien tulosten mukaan 55,4 % äänestäjistä kannatti eroa Serbiasta, kun kaikki äänet oli laskettu. Äänestysprosentti kohosi vajaaseen 87 prosenttiin. Pääministeri Milo Đukanović julisti itsenäisyyden kannattajat voittajiksi. Vastustajat eivät tunnustaneet tappiota.
Lopulliset viralliset tulokset julkaistiin 23. toukokuuta. Niitä odotettiin jo edellisenä iltana, mutta kiista 37 Podgorican äänestyspiirin äänistä viivytti lopullista julkistusta. Lopullinen äänestysprosentti oli 86,3 %.
Äänestystulos

| 0 | 1 | 2 |
| --- | --- | --- |
| Vaihtoehto | Annettuja ääniä |  % |
| Montenegron itsenäisyyden puolesta | 230 711 | 55,5 |
| Valtioliiton säilyttämisen puolesta | 184 954 | 44,5 |
Äänestyksen jälkeen

Đukanovićin mukaan maa pyrkii EU:hun ja Natoon niin nopeasti kuin mahdollista.
Aiheesta muualla

YLE Uutiset 21.05.2006: Itsenäisyys puntarissa Montenegrossa
Maidon terveysvaikutukset

Suurimmalla osalla maailman aikuisväestöstä on laktoosi-intoleranssi, jonka vuoksi maito aiheuttaa heille esimerkiksi turvotusta ja ilmavaivoja. Runsaasti maitoa juovilla ruotsalaisnaisilla on havaittu olevan lisäksi huomattavasti suurempi kuolleisuus ja enemmän hapetusstressiä sekä tulehdusta kuin vain vähän maitoa juovilla naisilla. Ilmiö saattaa liittyä maitosokerin pilkkoutumisen yhteydessä syntyvään D-galaktoosiin, jonka on havaittu aiheuttavan muun muassa elimistön rappeutumista ja eliniän lyhenemistä.
Aineenvaihdunta

Suuren kalsiumpitoisuutensa vuoksi maito häiritsee raudan imeytymistä etenkin runsaasti nautittuna.
Tavallinen laktoosipitoinen maito sisältää hitaita hiilihydraatteja, joilla on vain vähän verensokeria nostavaa vaikutusta, mutta se aiheuttaa jopa valkoista leipää suuremman insuliinipiikin.
Runsas maidon juonti lisää tutkimusten mukaan lapsen pituutta. Pituuskasvun tarkempi aiheuttaja ei ole selvillä, mutta on viitteitä siitä, että vaikutus johtuu etupäässä muista seikoista kuin maidon runsaasta kalsiumpitoisuudesta.
Vuonna 2013 tehdyn yhdysvaltalaisen tutkimuksen mukaan täysrasvainen maito ehkäisee pikkulapsilla myös lihavuutta, sillä rasvatonta maitoa juovat lapset olivat 57 prosenttia todennäköisemmin ylipainoisia neljänteen ikävuoteen mennessä kuin täysrasvaista maitoa juovat. Tutkijoiden mukaan syynä on se, että täysrasvainen maito pitää paremmin nälkää.
Kuolleisuus

Vuonna 2014 julkaistussa laajassa ruotsalaistutkimuksessa havaittiin, että naisilla, jotka nauttivat päivittäin vähintään kolme lasillista maitoa, oli kaksinkertainen kuolleisuus verrattuna naisiin, jotka nauttivat alle lasillisen. Tuloksista oli suljettu pois iän, kokonaisenergiansaannin, painoindeksin, koulutustason, yksin asumisen, lisäravinteiden käytön, muun ruokavalion terveellisyyden, liikunnallisuuden, tupakoinnin, alkoholinkäytön ja tutkittavien sairastamien sairauksien vaikutus kuolleisuuteen. Kuolleisuuden lisääntyminen saattoi liittyä siihen, että eniten maitoa juovilla esiintyi muita enemmän elimistön hapetusstressiä ja tulehdusta.
Runsaasti maitoa juovien kohonnut kuolleisuus saattaa selittyä osaksi sillä, että runsaasti laktoosia nauttivilla naisilla esiintyy tavallista enemmän munasarjasyöpää. Eläinkokeissa on lisäksi havaittu, että  maitosokerin pilkkoutumisen yhteydessä syntyvän D-galaktoosin on havaittu aiheuttavan jo pieninä määrinä lisääntynyttä hapetusstressiä, kroonista matala-asteista tulehdusta,selvennä , hermojen rappeutumista, immuunijärjestelmän heikkenemistä ja geenien kopiointihäiriöitä. hapetusstressiä sekä kroonista matala-asteista tulehdusta,selvennä. Edellä mainitut seikat voivat johtaa eliniän lyhenemiseen, ennenaikaiseen vanhenemiseen ja luukatoon.
Laktoosi-intoleranssi

Maito aiheuttaa suurimmalle osalle maailman aikuisväestöstä vatsan turvotusta, ilmavaivoja ja muita epämiellyttäviä oireita. Suomalaiset ovat tästä poikkeus, sillä noin 83 prosenttia suomalaisista kykenee käyttämään maitoa vielä aikuisiällä ainakin jossain määrin.
Syöpä

Yli kaksi lasia maitoa päivittäin juovilla miehillä esiintyy kaksi kertaa enemmän eturauhassyöpää kuin niillä miehillä, jotka eivät juo maitoa. Toisen tutkimuksen mukaan päivittäin yli 2 000 milligrammaa kalsiumia saavilla miehillä esiintyy lähes kaksi kertaa enemmän eturauhassyöpää kuin miehillä, joiden kalsiumin saanti jää alle 500 milligramman.
Diabetes

Maidosta valmistetut äidinmaitovastikkeet saattavat altistaa diabetekselle. Suomalaisissa tutkimuksissa on todettu 11 prosentilla vauvoista, jotka ovat saaneet tavallista lehmänmaidosta valmistettua korviketta, haimavaurioita, jotka saattavat johtaa diabeteksen kehittymiseen. Mukana tutkimuksessa oli 173 vauvaa. Teollinen äidinmaidonkorvike poikkeaa rintamaidosta ja muiden nisäkkäiden maidosta esimerkiksi siten, että tyydyttyneen rasvan osuus on siinä pienempi
Osteoporoosi

Kasvuiässä tapahtuvan runsaan maidonjuonnin on ajateltu edistävän luuston terveyttä, koska kalsiumin riittävä saanti auttaa saavuttamaan runsaan luumassan nuorena. Yhdysvaltalaiset tutkijat esittivät vuonna 2009, että luuston terveyttä ylläpitävää ruokavaliota olisi vaikea koostaa, jos siihen ei sisältyisi yli kolmea päivittäistä maitolasillista vastaavaa määrää maitotuotteita.
Teini-iässä tapahtuvan runsaan maidon kulutuksen havaittiin eräässä tutkimuksessa jopa lisäävän lievästi lonkkamurtuman riskiä yli 50-vuotiailla miehillä mutta ei naisilla. Vuonna 2014 julkaistussa laajassa ruotsalaistutkimuksessa havaittiin, ettei teini-iän jälkeen iällä tapahtuva runsas maidonjuonti vähennä luunmurtumariskiä.
Kaseiinityypin vaikutus (A1 ja A2-maito)

Lehmänmaidossa esiintyy kolmea eri kaseiinityyppiä: alfakaseiini (50 %), beetakaseiini (35 %) ja kappakaseiini (15 %). Beetakaseiini jaetaan vielä kahteen eri tavalla pilkkoutuvaan alatyyppiin (A1 ja A2).
A1-tyypin kaseiinin on todettu aiheuttavan osalle ihmisistä oireita. Oireita aiheutuu vuonna 2018 julkaistun tutkimuksen mukaan geneettisesti alttiille yksilöille, jotka voidaan seuloa väestöstä Uudessa Seelannissa kehitetyn testin avullatarvitaan parempi lähde.
Beta-kaseiini A1 on Suomessakin yleisten friisiläis-, ja lypsetyn maidon proteiinissa yleisesti esiintyvä kaseiinivariantti. Noin puolet Suomessa yleisimpien lypsykarjarotujen eli Holstein- ja Ayrshire-rotuisista lehmistä tuottaa A1-tyypin kaseiinia sisältävää maitoa ja loput tuottavat A2-tyypin maitoa. Suomen alkuperäisroduissa arvioidaan olevan hieman puolta enemmän A2-maitoa tuottavia lehmiä. Meijereissä lehmien maito sekoittuu, minkä vuoksi useimpien meijereiden tuottama maito sisältää 50 prosenttia beta-kaseiini A1:tä ja 50  prosenttia beta-kaseiini A2:ta. Vuohenmaito ja ricotta-juusto eivät sisällä koskaan A1-kaseiinia.
A1-geenimuoto yleistyi, kun eurooppalaisista lehmistä jalostettiin yhä tuottavampia. A1-geenimuodon runsaus riippuu pikemminkin siitä, missä päin kantaa on jalostettu kuin itse rodusta. A1-maitoa eli pelkkää A1-kaseiinia sisältävää maitoa lypsävien lehmien osuus samasta rodusta voi vaihdella siksi jopa Euroopan eri alueilla 3 prosentista 97 prosenttiin.
A1-maidon hajotessa syntyvällä bioaktiivisella beeta-kasomorfiini 7 aminopeptidillä (BCM-7) on vuonna 2005 julkaistun koontitutkimuksen mukaan haitallisia vaikutuksia ruoansulatuskanavaan, sisäelimiin ja aivorunkoon. Solukokeissa on havaittu lisäksi, että kyseisella yhdisteellä on immuunipuolustuksesta vastaavien lymfosyyttien reagointia heikentävää vaikutusta.Beeta-kasomoriini muistuttaa toiminnallisesti lektiinejä.
Kaseiinityypin vaikutus (A1 ja A2-maito) > Suolistoterveys

A1-tyypin kaseiinia sisältävän maidon vaikutusta vatsaoireisiin tutkittiin vuonna 2014 julkaistussa kliinisessä pilottitutkimuksessa, johon osallistui kahdeksan maidosta oireilevaa ja 33 tervettä koehenkilöä. Tutkittavat jaettiin kahteen ryhmään, joista toinen nautti ensin A1-tyypin maitoa ja kahden viikon pituisen maidottoman jakson jälkeen pelkkää A2-tyypin kaseiinia sisältävää A2-maitoa. Toisen ryhmän osalta järjestys oli päinvastainen. Ryhmissä esiintyi A1-tyypin maidon käytön aikana keskimäärin enemmän turvotusta, vatsakipua ja ilmavaivoja, mutta oireita ei ollut niin paljoa enemmän, että tuloksesta olisi muodostunut tilastollisesti merkitsevä. Tutkimukseen osallistuneilla kahdeksalla maitointoleraatikolla esiintyi kuitenkin A1-maidon käytön aikana keskimäärin noin 80 prosenttia enemmän ulosteen löysyyttä, 60 prosenttia enemmän turvotusta ja noin 40 prosenttia enemmän vatsakipuja kuin A2-maidon käytön aikana. Ne maitointoleraatikot, jotka oli arvottu nauttimaan A1-maitoa ennen A2-maitoa, saivat vatsoireita myös A2-maidon käytön aikana, toisin kuin ne intoleraatikot, jotka joivat A2-maitonsa tutkimuksen alkuvaiheessa. Tutkimuksessa havaittiin lisäksi, että myös terveiden koehenkilöiden uloste oli löysempää A1-maidon käytön aikana. A1-maidon käytön aikana vatsaoireita saaneiden ulosteen kalprotektiiniarvot olivat suuremmat, mikä viittaisi siihen, että he ovat tavallista alttiimpia saamaan A1-maidosta vatsaoireita.
Luonnonvarakeskuksen vuonna 2023 julkaiseman kirjallisuuskatsauksen mukaan myös eläinmalleilla tehdyt tutkimukset viittaavat siihen, että A1-tyypin beetakaseiini aiheuttaa vaihtelevan asteista tulehdusta mahasuolikanavassa ja sen vaikutuksia voi ilmetä myös muualla elimistössä. A2-tyypin beetakaseiinin nauttimisella ei tällaista vaikutusta ollut tai se oli selvästi heikompi. A1-tyypin beetakaseiinin on lisäksi osoitettu hidastavan suoliston toimintaa sekä eläimillä että ihmisillä.
Kaseiinityypin vaikutus (A1 ja A2-maito) > Aivoterveys

Tiedon käsittelyn nopeutta ja tarkkuutta mittaavissa kiinalaistutkimuksissa on lisäksi havaittu, että A2-maitoa käyttäneet esikouluikäiset suoriutuvat paremmin kuin A1-maitoa käyttäneet. Ykköstyypin beetakaseiini saattaa aiheuttaa myös väsymystä.
Kaseiinityypin vaikutus (A1 ja A2-maito) > Lihakset ja nivelet

Ykköstyypin beetakaseiini saattaa aiheuttaa myös nivelkipuja Ykköstyypin beetakaseiini saattaa aiheuttaa myös nivelkipuja ja lihasperäisiä vaivoja.
Kaseiinityypin vaikutus (A1 ja A2-maito) > Iho-oireet

Ykköstyypin beetakaseiini saattaa aiheuttaa myös ihottumaa.
Kaseiinityypin vaikutus (A1 ja A2-maito) > Korrelonti elintasosairauksien kanssa

A1-kaseiinin runsaamman saannin on havaittu korreloivan myös ykköstyypin diabeteksen, astman ja sydänsairauksien esiintyvyyden kanssa. Luonnonvarakeskuksen tutkimuskatsauksen laatijat päätyivät kuitenkin siihen, että kyseisten sairauksien ja A1-beetakaseiinia sisältävän maidon kulutuksen yhteys johtuu pikemminkin  A1-beetakaseiinia sisältävää maitoa käyttävien länsimaisista elintavoista. Myöskään maidon yhteydestä vauvojen uniapneaan tai autismin kirjon häiriöihin ei ole saatu selkeää näyttöä.
Euroopan elintarviketurvallisuusviranomainen EFSA päätti vuonna 2009, ettei se laadi riskinarviointia A1-tyypin kaseiinia sisältävästä maidosta. Perusteluna oli, että Suomen maa- ja elintarviketalouden tutkimuskeskuksen tutkimusprofessorin johtama asiantuntijaryhmä ei ollut löytänyt EFSA:lle laatimassaan selvityksessä tutkimuksia, joista olisi ilmennyt, millä fysiologisella tavalla A1-tyypin kaseiini aiheuttaisi väestötutkimuksissa havaittua sairauksien lisääntymistä.
Lypsykarjan väärä hoito

Jos lehmiä ruokitaan ja hoidetaan väärin, maitoon saattaa kertyä epäterveellisen suuria määriä stressihormoneja, insuliinia tai kasvutekijöitä.
Pastöroinnin terveysvaikutukset > Negatiiviset

Maidon pastörointi tuhoaa 60 prosenttia maidon sisältämästä heraproteiinista ja UHT-pastörointi kokonaiset 80 prosenttia. Heraproteiini näyttäisi olevan painonhallinnan kannalta kaseiinia suotuisampaa. On myös saatu jonkin verran näyttöä siitä, että heraproteiini parantaa suolistoterveyttä.
Pastöroinnin ja iskukuumennuksen yhteydessä saattaa tapahtua niin sanottu Maillard-reaktio, jossa aminoryhmä ja pelkistävä sokeri eli laktoosi reagoivat keskenään. Maillard- reaktio voi alentaa maidon ravinnepitoisuutta, koska se heikentää maidon sisältämien aminohappojen imeytymistä. Maillard-reaktiossa syntyy myös pieni määrä myrkyllisiä yhdisteitä, jotka heikentävät sen ravitsemuksellista laatua.
Pastöroinnin terveysvaikutukset > Positiiviset > Suolistoinfektioiden väheneminen

Niin sanottu raakamaito eli lehmästä lypsetty pastöroimaton maito sisältää infektioriskin, koska se saattaa saastua esimerkiksi lehmän lannasta, lehmän ihon bakteereista, utaretulehduksesta tai likaisista lypsyvälineistä.
Uloste- ja ihoperäiset bakteerit ovat raakamaidossa huomattavasti yleisempiä kuin pastöroidussa maidossa. Esimerkiksi listeriaa on EU-alueen raakamaidossa kolme kertaa enemmän kuin pastöroimattomassa maidossa. Listeriaa saattaa päätyä maitoon esimerkiksi silloin, jos lanta saastuttaa lehmien rehun. Myös lehmien tahriintuminen lannalla saattaa aiheuttaa maidon saastumista. Muita maitoon mahdollisesti joutuvia lehmän elinympäristössä esiintyviä taudinaiheuttajia ovat esimerkiksi kampylobakteerit, kolibakteerit, salmonella, yersinia ja brucella. Esimerkiksi ehec-bakteeri kykenee elämään lehmän suolistossa lehmää vahingoittamatta. Bakteerit ja muut patogeenit lisääntyvät nopeasti etenkin jäähdyttämättömässä maidossa.
HTST-pastörointi tuhoaa jopa 99,999 % maidon mikro-organismeista.Kampanjointi maidon pastöroinnin puolesta alkoi jo 1800-luvulla, kun huomattiin sen vähentävän huomattavasti lapsikuolleisuutta. Pastöroinnin katsotaan tuhoavan lähes kaikki hiivat, homeet ja yleiset pilaantumisbakteerit (itiöt pois lukien) samoin kuin patogeeniset lämmönkestävät eliöt kuten esimerkiksi tuberkuloosia aiheuttavan Mycobacterium tuberculosiksen.
Siirtyminen maidon pastörointiin Englannissa 1800-luvulla vähensi 99 %:lla suolistoinfektiokuolleisuutta. Raakamaidosta saa dosentti Jussi Tammisolan mukaan ruokamyrkytyksen 150 kertaa todennäköisemmin kuin pastöroidusta ja sairaalaan joutuu lähes 2 000 kertaa todennäköisemmin. Riski koskee etenkin lapsia ja nuoria.
Pastöroimattoman maidon juomisesta sairastuu Yhdysvalloissa satoja ihmisiä vuosittain. Lapset, vanhukset ja raskaana olevat ovat suurimmassa vaarassa. Raakamaidon myynti on tämän vuoksi laitonta monessa osavaltiossa ja kieltoa myös valvotaan.
Raakamaito aiheuttaa Uudessa-Seelannissa lähes kolme kertaa enemmän sairaalatapauksia kuin mikään muu elintarvike. Pastöroimaton maito aiheuttaa siellä vuosittain keskimäärin 152 ruokamyrkytystä, joista 17 vaatii sairaalahoitoa. Kaksi promillea raakamaidon aiheuttamista infektioista johtaa potilaan kuolemaan.
Maidon kampylobakteerit ovat vammauttaneet terveitä ihmisiä pysyvästi.
Pastöroinnin terveysvaikutukset > Positiiviset > Suolistoinfektioiden väheneminen > Suomen tilanne

Raakamaidon nauttimisen aiheuttama riski ei ole Suomessa kovin suuri terveiden aikuisten kohdalla. Raakamaito suositellaan silti kuumennettavaksi 60–70 asteeseen ennen nauttimista. Riskiryhmille kuten lapsille ja vanhuksille ei suositella lainkaan raakamaidon nauttimista, sillä raakamaitoon mahdollisesti päässeet bakteerit saattavat jopa surmata heitä. Helsingin yliopiston tutkimuksessa selvisi, että viisi prosenttia tiloilla myydyn raakamaidon näytteistä sisälsi vanhuksille vaarallisia listeriabakteereja ja kolme prosenttia lapsille vaarallisia enterohemorraagisen Escherichia coli- eli EHEC-bakteereja.
Kuusi lasta sai eli EHEC-infektion raakamaidosta Varsinais-Suomessa kesäkuussa 2012. Heistä kaksi joutui tehohoitoon.
Tammi-elokuussa 2013 yli 40 ihmistä sai EHEC- tai listeriabakteerin., joista kahdessa oli varmuudella syynä raakamaidon nauttiminen.  Pohjanmaalla oli Samoihin aikoihin kaksi raakamaidon aiheuttamaa kampylobakteeriepidemiaa.
Suomen laajin raakamaitoepidemia paljastui keväällä 2014, kun raakamaidon Yersinia pseudotuberculosis -bakteerit varmistuivat suolistotulehdusepidemian aiheuttajaksi Itä-Uudellamaalla ja pääkaupunkiseudulla. Epidemiassa sairastui yhteensä 39 ihmistä.